พระราชกฤษฎีกาพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชาครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยเทคโนโลยีราชมงคลศรีวิชัยพ.ศ. ๒๕๕๐[๑] ภูมิพลอดุลยเดช ป.ร.ให้ไว้ ณ วันที่ ๒๐พฤศจิกายน พ.ศ. ๒๕๕๐เป็นปีที่ ๖๒ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยเทคโนโลยีราชมงคลศรีวิชัยอาศัยอำนาจตามความในมาตรา๑๘๗ ของรัฐธรรมนูญแห่งราชอาณาจักรไทย กับมาตรา ๕๕ วรรคสอง และมาตรา ๕๙ วรรคสองแห่งพระราชบัญญัติมหาวิทยาลัยเทคโนโลยีราชมงคล พ.ศ. ๒๕๔๘ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยเทคโนโลยีราชมงคลศรีวิชัย พ.ศ. ๒๕๕๐มาตรา ๒ พระราชกฤษฎีกานี้ให้ใช้บังคับตั้งแต่วันที่๑๙ พฤศจิกายน พ.ศ. ๒๕๕๐ เป็นต้นไปมาตรา ๓[๒] ให้กำหนดปริญญาในสาขาวิชา และอักษรย่อสำหรับสาขาวิชาของมหาวิทยาลัยเทคโนโลยีราชมงคลศรีวิชัยดังต่อไปนี้(๑)สาขาวิชาการบัญชี มีปริญญาสามชั้น คือ(ก)เอก เรียกว่า บัญชีดุษฎีบัณฑิต ใช้อักษรย่อ บช.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า บัญชีมหาบัณฑิต ใช้อักษรย่อ บช.ม.(ค)ตรี เรียกว่า บัญชีบัณฑิต ใช้อักษรย่อ บช.บ.(๒)สาขาวิชาครุศาสตร์อุตสาหกรรม มีปริญญาสามชั้น คือ(ก)เอก เรียกว่า ครุศาสตร์อุตสาหกรรมดุษฎีบัณฑิต ใช้อักษรย่อ ค.อ.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า ครุศาสตร์อุตสาหกรรมมหาบัณฑิต ใช้อักษรย่อ ค.อ.ม.(ค)ตรี เรียกว่า ครุศาสตร์อุตสาหกรรมบัณฑิต ใช้อักษรย่อ ค.อ.บ.(๓)สาขาวิชาคหกรรมศาสตร์ มีปริญญาสามชั้น คือ(ก)เอก เรียกว่า คหกรรมศาสตรดุษฎีบัณฑิต ใช้อักษรย่อ คศ.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า คหกรรมศาสตรมหาบัณฑิต ใช้อักษรย่อ คศ.ม.(ค)ตรี เรียกว่า คหกรรมศาสตรบัณฑิต ใช้อักษรย่อ คศ.บ.(๔)สาขาวิชาเทคโนโลยี มีปริญญาหนึ่งชั้น คือ ตรี เรียกว่า เทคโนโลยีบัณฑิต ใช้อักษรย่อ ทล.บ.(๕)สาขาวิชาบริหารธุรกิจ มีปริญญาสามชั้น คือ(ก)เอก เรียกว่า บริหารธุรกิจดุษฎีบัณฑิต ใช้อักษรย่อ บธ.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า บริหารธุรกิจมหาบัณฑิต ใช้อักษรย่อ บธ.ม.(ค)ตรี เรียกว่า บริหารธุรกิจบัณฑิต ใช้อักษรย่อ บธ.บ.(๖)สาขาวิชาวิจิตรศิลป์และประยุกต์ศิลป์ มีปริญญาสามชั้น คือ(ก)เอก เรียกว่า ศิลปดุษฎีบัณฑิต ใช้อักษรย่อ ศล.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า ศิลปมหาบัณฑิต ใช้อักษรย่อ ศล.ม.(ค)ตรี เรียกว่า ศิลปบัณฑิต ใช้อักษรย่อ ศล.บ.(๗)สาขาวิชาวิทยาศาสตร์ มีปริญญาสามชั้น คือ(ก)เอก เรียกว่า วิทยาศาสตรดุษฎีบัณฑิต ใช้อักษรย่อ วท.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า วิทยาศาสตรมหาบัณฑิต ใช้อักษรย่อ วท.ม.(ค)ตรี เรียกว่า วิทยาศาสตรบัณฑิต ใช้อักษรย่อ วท.บ.(๘)สาขาวิชาวิศวกรรมศาสตร์ มีปริญญาสามชั้น คือ(ก)เอก เรียกว่า วิศวกรรมศาสตรดุษฎีบัณฑิต ใช้อักษรย่อ วศ.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า วิศวกรรมศาสตรมหาบัณฑิต ใช้อักษรย่อ วศ.ม.(ค)ตรี เรียกว่า วิศวกรรมศาสตรบัณฑิต ใช้อักษรย่อ วศ.บ.(๙)สาขาวิชาศิลปศาสตร์ มีปริญญาสามชั้น คือ(ก) เอก เรียกว่า ศิลปศาสตรดุษฎีบัณฑิต ใช้อักษรย่อ ศศ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า ศิลปศาสตรมหาบัณฑิต ใช้อักษรย่อ ศศ.ม.(ค) ตรี เรียกว่า ศิลปศาสตรบัณฑิต ใช้อักษรย่อ ศศ.บ.(๑๐)สาขาวิชาสถาปัตยกรรมศาสตร์ มีปริญญาสามชั้น คือ(ก)เอก เรียกว่า สถาปัตยกรรมศาสตรดุษฎีบัณฑิต ใช้อักษรย่อ สถ.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า สถาปัตยกรรมศาสตรมหาบัณฑิต ใช้อักษรย่อ สถ.ม.(ค)ตรี เรียกว่า สถาปัตยกรรมศาสตรบัณฑิต ใช้อักษรย่อ สถ.บ.(๑๑)สาขาวิชาสัตวแพทยศาสตร์ มีปริญญาหนึ่งชั้น คือ ตรี เรียกว่า สัตวแพทยศาสตรบัณฑิต ใช้อักษรย่อ สพ.บ.(๑๒)สาขาวิชาอุตสาหกรรมศาสตร์ มีปริญญาสามชั้น คือ(ก)เอก เรียกว่า อุตสาหกรรมศาสตรดุษฎีบัณฑิต ใช้อักษรย่อ อส.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า อุตสาหกรรมศาสตรมหาบัณฑิต ใช้อักษรย่อ อส.ม.(ค)ตรี เรียกว่า อุตสาหกรรมศาสตรบัณฑิต ใช้อักษรย่อ อส.บ.ทั้งนี้หากมีสาขาหรือวิชาเอกให้ระบุชื่อสาขาหรือวิชาเอกนั้นไว้ในวงเล็บต่อท้ายปริญญาด้วยมาตรา ๔ ครุยวิทยฐานะของมหาวิทยาลัยเทคโนโลยีราชมงคลศรีวิชัยมีสามชั้นดังต่อไปนี้(๑)ครุยดุษฎีบัณฑิต เป็นเสื้อคลุมแขนยาวทำด้วยผ้าโปร่งสีขาว ผ่าอกตลอดยาวคลุมเข่า มีสำรดรอบขอบสำรดต้นแขน และสำรดปลายแขน ดังต่อไปนี้(ก)สำรดรอบขอบ พื้นสำรดทำด้วยผ้าสักหลาดสีน้ำเงินเข้ม กว้าง ๑๐ เซนติเมตร มีแถบทองกว้าง ๐.๘ เซนติเมตร ที่ริมทั้งสองข้าง เว้นระยะห่าง ๐.๖ เซนติเมตร ทั้งสองข้างทาบผ้าสักหลาดสีเหลือง กว้าง ๑ เซนติเมตร ขนาบด้วยแถบทอง กว้าง ๐.๓ เซนติเมตรทั้งสองข้าง ตอนกลางสำรด มีผ้าสักหลาดตามสีประจำสาขาวิชา กว้าง ๑.๕ เซนติเมตรขนาบด้วยแถบทอง กว้าง ๐.๓ เซนติเมตร และมีตราสัญลักษณ์มหาวิทยาลัยทำด้วยโลหะชุบสีเงินสูง ๖ เซนติเมตร ติดบนสำรดรอบขอบด้านหน้าอกทั้งสองข้าง(ข)สำรดต้นแขน พื้นสำรดทำด้วยผ้าสักหลาดสีน้ำเงินเข้ม กว้าง ๑๗.๕ เซนติเมตร มีแถบทองกว้าง ๐.๘ เซนติเมตร ที่ริมทั้งสองข้าง เว้นระยะห่าง ๐.๖ เซนติเมตร ทั้งสองข้างทาบผ้าสักหลาดสีเหลือง กว้าง ๑ เซนติเมตร ขนาบด้วยแถบทอง กว้าง ๐.๓ เซนติเมตรทั้งสองข้าง ตอนกลางสำรดมีผ้าสักหลาดตามสีประจำสาขาวิชา กว้าง ๒ เซนติเมตรขนาบด้วยแถบทอง กว้าง ๐.๓ เซนติเมตร จำนวน ๓ เส้น ติดเรียงกันระยะห่าง ๑.๒เซนติเมตร(ค)สำรดปลายแขน พื้นสำรดทำด้วยผ้าสักหลาดสีน้ำเงินเข้ม กว้าง ๑๐ เซนติเมตร มีแถบทองกว้าง ๐.๘ เซนติเมตร ที่ริมทั้งสองข้าง เว้นระยะห่าง ๐.๖ เซนติเมตร ทั้งสองข้างทาบผ้าสักหลาดสีเหลือง กว้าง ๑ เซนติเมตร ขนาบด้วยแถบทอง กว้าง ๐.๓ เซนติเมตรทั้งสองข้าง ตอนกลางสำรดมีผ้าสักหลาดตามสีประจำสาขาวิชา กว้าง ๑.๕ เซนติเมตรขนาบด้วยแถบทอง กว้าง ๐.๓ เซนติเมตร(๒)ครุยมหาบัณฑิต เช่นเดียวกับครุยดุษฎีบัณฑิตเว้นแต่สำรดต้นแขนพื้นสำรดทำด้วยผ้าสักหลาดสีน้ำเงินเข้ม กว้าง ๑๔ เซนติเมตรมีแถบทอง กว้าง ๐.๘ เซนติเมตร ที่ริมทั้งสองข้างเว้นระยะห่าง ๐.๖ เซนติเมตรทั้งสองข้าง ทาบผ้าสักหลาดสีเหลือง กว้าง ๑ เซนติเมตร ขนาบด้วยแถบทอง กว้าง ๐.๓เซนติเมตร ทั้งสองข้างตอนกลางสำรดมีผ้าสักหลาดตามสีประจำสาขาวิชากว้าง ๒ เซนติเมตรขนาบด้วยแถบทอง กว้าง ๐.๓ เซนติเมตร จำนวน ๒ เส้น ติดเรียงกันระยะห่าง ๑.๒เซนติเมตร(๓)ครุยบัณฑิต เช่นเดียวกับครุยมหาบัณฑิต เว้นแต่สำรดต้นแขนพื้นสำรดทำด้วยผ้าสักหลาดสีน้ำเงินเข้ม กว้าง ๑๐ เซนติเมตร มีแถบทอง กว้าง ๐.๘เซนติเมตร ที่ริมทั้งสองข้างเว้นระยะห่าง ๐.๖ เซนติเมตร ทั้งสองข้างทาบผ้าสักหลาดสีเหลือง กว้าง ๑ เซนติเมตร ขนาบด้วยแถบทอง กว้าง ๐.๓ เซนติเมตรทั้งสองข้าง ตอนกลางสำรดมีผ้าสักหลาดตามสีประจำสาขาวิชากว้าง ๒ เซนติเมตรขนาบด้วยแถบทอง กว้าง ๐.๓ เซนติเมตรมาตรา ๕ เข็มวิทยฐานะของมหาวิทยาลัยเทคโนโลยีราชมงคลศรีวิชัยมีลักษณะเป็นรูปตราสัญลักษณ์มหาวิทยาลัยทำด้วยโลหะดุนนูนชุบสีทองส่วนพื้นของพระราชลัญจกรและดอกบัวลงยาสีน้ำเงินส่วนพื้นของชื่อมหาวิทยาลัยลงยาสีขาว ความสูง ๖ เซนติเมตรมาตรา ๖ ครุยประจำตำแหน่งและเครื่องหมายประกอบครุยประจำตำแหน่งของนายกสภามหาวิทยาลัยกรรมการสภามหาวิทยาลัย และคณาจารย์มหาวิทยาลัย มีดังต่อไปนี้(๑)นายกสภามหาวิทยาลัยครุยเป็นเสื้อคลุมแขนยาวทำด้วยผ้าโปร่งสีขาวผ่าอกตลอดยาวคลุมเข่า มีสำรดรอบขอบสำรดต้นแขน และสำรดปลายแขน ดังต่อไปนี้(ก)สำรดรอบขอบ พื้นสำรดทำด้วยผ้าสักหลาดสีน้ำเงินเข้ม กว้าง ๑๐ เซนติเมตร มีแถบทองกว้าง ๐.๘ เซนติเมตร ที่ริมทั้งสองข้าง เว้นระยะห่าง ๐.๖ เซนติเมตร ทั้งสองข้างทาบผ้าสักหลาดสีเหลือง กว้าง ๑ เซนติเมตร ขนาบด้วยแถบทอง กว้าง ๐.๓ เซนติเมตรเว้นระยะห่าง ๐.๖ เซนติเมตร ทั้งสองข้าง ทาบแถบทอง กว้าง ๐.๕ เซนติเมตรมีสำรดเฉียง โดยพื้นสำรดทำด้วยผ้าสักหลาดสีน้ำเงินเข้ม กว้าง ๑๐ เซนติเมตรวางเฉียง ๓๖ องศา ทาบบนสำรดรอบขอบบริเวณกลางอกเสื้อ มีแถบทอง กว้าง ๐.๘ เซนติเมตรที่ริมทั้งสองข้าง แบ่งครึ่งผ้าสักหลาดสีน้ำเงินเข้มที่เหลือ ๘ เซนติเมตรทาบผ้าสักหลาดสีเหลือง กว้าง ๑ เซนติเมตร ขนาบด้วยแถบทอง กว้าง ๐.๓ เซนติเมตร ทั้งสองข้างบนผ้าสักหลาดสีน้ำเงินเข้ม ห่างจากจุดแบ่งครึ่ง ๐.๗ เซนติเมตร ณจุดแบ่งครึ่งผ้าสักหลาดสีน้ำเงินเข้มที่เหลือทั้งสองข้าง ทาบแถบทอง กว้าง ๐.๕เซนติเมตร และมีตราสัญลักษณ์มหาวิทยาลัยทำด้วยโลหะชุบสีทอง สูง ๖ เซนติเมตรติดกลางสำรดเฉียงทั้งสองข้าง(ข)สำรดต้นแขน แบ่งเป็น ๓ ตอน ระยะห่างตอนละ ๒ เซนติเมตร แต่ละตอนกว้าง ๓.๕ เซนติเมตรพื้นสำรดทำด้วยผ้าสักหลาดสีน้ำเงินเข้ม มีแถบทอง กว้าง ๐.๘เซนติเมตรที่ริมทั้งสองข้าง ตอนกลางสำรดมีผ้าสักหลาดสีเหลือง กว้าง ๐.๘ เซนติเมตรขนาบด้วยแถบทองกว้าง ๐.๓ เซนติเมตร(ค)สำรดปลายแขน แบ่งเป็น ๓ ตอน ระยะห่างตอนละ ๒ เซนติเมตร แต่ละตอนกว้าง ๓.๕เซนติเมตร พื้นสำรดทำด้วยผ้าสักหลาดสีน้ำเงินเข้ม มีแถบทอง กว้าง ๐.๘ เซนติเมตร ที่ริมทั้งสองข้างตอนกลางสำรดมีผ้าสักหลาดสีเหลือง กว้าง ๐.๘ เซนติเมตร ขนาบด้วยแถบทองกว้าง ๐.๓เซนติเมตรให้มีสายสร้อยประกอบครุยประจำตำแหน่งนายกสภามหาวิทยาลัยทำด้วยโลหะชุบสีทองประกอบด้วยรูปดอกไม้ทิพย์ ๙ ดอก มีเกสรเป็นพลอยสีเหลืองกึ่งกลางสายสร้อยประดับตราสัญลักษณ์มหาวิทยาลัยดุนนูนลงยาสียึดติดกับครุยประมาณร่องหัวไหล่(๒)กรรมการสภามหาวิทยาลัย เช่นเดียวกับนายกสภามหาวิทยาลัย แต่ไม่มีสายสร้อยประดับ(๓)คณาจารย์มหาวิทยาลัย เช่นเดียวกับกรรมการสภามหาวิทยาลัยเว้นแต่สำรดรอบขอบไม่มีสำรดเฉียงทาบบนสำรดรอบขอบบริเวณกลางอกเสื้อมาตรา ๗[๓] สีประจำสาขาวิชา มีดังต่อไปนี้(๑) สาขาวิชาการบัญชี สีฟ้าใส(๒) สาขาวิชาครุศาสตร์อุตสาหกรรม สีทับทิม(๓) สาขาวิชาคหกรรมศาสตร์ สีชมพู(๔) สาขาวิชาเทคโนโลยี สีเทา(๕) สาขาวิชาบริหารธุรกิจ สีฟ้า(๖) สาขาวิชาวิจิตรศิลป์และประยุกต์ศิลป์ สีแดง(๗) สาขาวิชาวิทยาศาสตร์(ก) สาขาเกษตรศาสตร์ สีเขียว(ข) สาขาวิทยาศาสตร์ สีน้ำตาลแก่(ค) สาขาวิทยาศาสตร์และเทคโนโลยีการประมง สีเงิน(ง) สาขาอุตสาหกรรมเกษตร สีบานเย็น(๘) สาขาวิชาวิศวกรรมศาสตร์ สีแดงเลือดหมู(๙) สาขาวิชาศิลปศาสตร์ สีเหลือง(๑๐) สาขาวิชาสถาปัตยกรรมศาสตร์ สีดำ(๑๑) สาขาวิชาสัตวแพทยศาสตร์ สีฟ้าหม่น(๑๒) สาขาวิชาอุตสาหกรรมศาสตร์ สีแสดมาตรา ๘ ให้มหาวิทยาลัยเทคโนโลยีราชมงคลศรีวิชัยจัดทำครุยวิทยฐานะเข็มวิทยฐานะและครุยประจำตำแหน่งตามพระราชกฤษฎีกานี้ขึ้นไว้เป็นตัวอย่างมาตรา ๙ ให้รัฐมนตรีว่าการกระทรวงศึกษาธิการรักษาการตามพระราชกฤษฎีกานี้ผู้รับสนองพระบรมราชโองการพลเอก สุรยุทธ์ จุลานนท์นายกรัฐมนตรีหมายเหตุ :-เหตุผลในการประกาศใช้พระราชกฤษฎีกาฉบับนี้ คือเนื่องจากได้มีการประกาศใช้บังคับพระราชบัญญัติมหาวิทยาลัยเทคโนโลยีราชมงคล พ.ศ.๒๕๔๘ ประกอบกับมาตรา ๕๕ วรรคสอง และมาตรา ๕๙ วรรคสองแห่งพระราชบัญญัติดังกล่าวบัญญัติว่า การกำหนดให้สาขาวิชาใดมีปริญญาชั้นใดและจะใช้อักษรย่อสำหรับสาขาวิชานั้นอย่างไรและการกำหนดลักษณะ ชนิด ประเภท และส่วนประกอบของครุยวิทยฐานะ เข็มวิทยฐานะและครุยประจำตำแหน่ง ให้ตราเป็นพระราชกฤษฎีกา จึงจำเป็นต้องตราพระราชกฤษฎีกานี้พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชาครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยเทคโนโลยีราชมงคลศรีวิชัย (ฉบับที่ ๒) พ.ศ. ๒๕๕๓[๔]มณฑิตา/ผู้จัดทำ๑๑ กุมภาพันธ์ ๒๕๕๔วิภา/ตรวจ๑๓ มิถุนายน ๒๕๕๔[๑] ราชกิจจานุเบกษาเล่ม ๑๒๔/ตอนที่ ๘๕ ก/หน้า ๑/๒๖ พฤศจิกายน ๒๕๕๐[๒] มาตรา ๓แก้ไขเพิ่มเติมโดยพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชาครุยวิทยฐานะ เข็มวิทยฐานะ และครุยประจำตำแหน่งของมหาวิทยาลัยเทคโนโลยีราชมงคลศรีวิชัย (ฉบับที่ ๒) พ.ศ. ๒๕๕๓[๓] มาตรา ๗แก้ไขเพิ่มเติมโดยพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชาครุยวิทยฐานะ เข็มวิทยฐานะ และครุยประจำตำแหน่งของมหาวิทยาลัยเทคโนโลยีราชมงคลศรีวิชัย (ฉบับที่ ๒) พ.ศ. ๒๕๕๓[๔] ราชกิจจานุเบกษาเล่ม ๑๒๗/ตอนที่ ๕๗ ก/หน้า ๗/๑๗ กันยายน ๒๕๕๓